ગાઝિયાબાદ: દિલ્હી નજીકના સાહિબાબાદ વિસ્તારમાં દોઢ વર્ષ પહેલા કિડનેપ થયેલા બાળકનું શબ પાડોશીની છત પર એક બોક્સમાં બંધ હાલતમાં મળી આવ્યું. પોલીસે અપહરણના આરોપમાં બે બદમાશોની ધરપકડ કરીને જેલ તો મોકલી દીધા, પરંતુ બાળક જૈદ મોહમ્મદ વિશે કોઇ કડી હાથ ન લાગી. દીકરાની શોધમાં માતા-પિતા પોલીસ સ્ટેશનના ચક્કર કાપતા રહ્યા. તેમને વિશ્વાસ હતો કે દીકરો એક દિવસ ઘરે પાછો જરૂર ફરશે. પરંતુ, કોઇને પણ જૈદ પડોશની છત પર હશે તેવી આશંકા ન હતી. પાડોશીઓ પણ આ બાબતે સંપૂર્ણપણે અજાણ હતા. હવે પોલીસની સામે સવાલ એ છે કે આખરે 30 ફૂટ ઊંચી છત પર બોક્સ પહોંચ્યું કેવી રીતે?